पुणे. शहर के हिंजवाड़ी इलाके में स्थित देश की नामी आईटी कंपनी इंफोसिस के कैंपस में बनी कैंटिन में काम करने वाले एक कर्मचारियों पर लगा है एक महिला सहकर्मी संग रेप का आरोप। पीड़ित के मुताबिक रेप के दौरान आरोपी के दोस्त ने उसकी तस्वीरें भी खींची और ब्लैकमेल किया। पुलिस ने महिला की शिकायत के बाद आरोपी और उसके दोस्त को गिरफ्तार कर मंगलवार को शिवाजीनगर कोर्ट में पेश किया, जहां से अदालत ने उन्हें 3 दिन की पुलिस हिरासत में भेजने का आदेश दिया है। गौरतलब है कि आरोपी और पीड़ित महिला इंफोसिस के कर्मचारी नहीं हैं।
वीडियो सार्वजनिक करने की दी धमकी
पुलिस के मुताबिक, एक आईटी कंपनी की कैंटिन में काम कर रही महिला संग उसके साथ काम करने वाले पुरुषोत्तम बाघ(21) ने वॉशरूम में 27 दिसंबर को रेप किया। इसकी तस्वीरें उसके साथी प्रकाश महाडिक (30) ने खींची। आरोपियों ने रेप के बाद महिला को जान से मारने की धमकी देते हुए पुलिस में शिकायत दर्ज करने पर फोटोज इंटरनेट पर अपलोड करने की धमकी भी दी।
दोनों आरोपी गिरफ्तार
हादसे के बाद महिला ने सोमवार को हिंजवाड़ी पुलिस स्टेशन में शिकायत दर्ज करवाई। इसके बाद हरकत में आई पुलिस ने देर रात दोनों आरोपियों को गिरफ्तार कर लिया। उनके पास से फोटो खींचने में इस्तेमाल मोबाइल फोन भी बरामद कर लिया गया है।
इंफोसिस का पक्ष
इस मामले में इंफोसिस ने अपने बयान में कहा है,"हम मामले की जांच कर रहे हैं और जांच में सहायता के लिए पुलिस के साथ मिलकर काम कर रहे हैं। हम अपने परिसरों कड़ी सुरक्षा रखते हैं और यौन उत्पीड़न के खिलाफ हम जीरो टॉलरेंस नीति का पालन करते हैं।"
hin_Deva hin_Deva hin_Deva hin_Deva hin_Deva hne_Deva hin_Deva